cyanic-selkie/wikianc huggingface dataset:
Kiviharmosammal
Levinneisyys
Kiviharmosammal on levinneisyydeltään kosmopoliitti. Se on Suomessa yleinen ja elinvoimainen sammal koko maassa, tavattu kaikista eliömaakunnista.
Salah Assad
Ura
Assad aloitti uransa RC Koubassa, jossa hän voitti seitsemän pelaamansa kauden aikana Algerian mestaruuden ja Algerian supercupin vuonna 1981. Sittemmin hän siirtyi Ranskaan Mulhouseen vuonna 1982. Assad pelasi seuraavan kauden lainalla Paris Saint-Germainissa, jossa peliaikaa ei tullut. Hän palasi takaisin Mulhouseen, jossa Assad pelasi aina kauteen 1985–1986 asti. Assad lopetti pelaajauransa RC Kouban joukkueessa kauteen 1987–1988.
Radio Academy
Järjestö jakaa yhdessä Zafer Associatesin kanssa sponsorinsa mukaan nimetyt Sony Radio Academy Awards -palkinnot.
Aasianrunkojäärä
Lisääntyminen
Naaras munii munat puun kuoren alle. Munat kuoriutuvat noin kahden viikon kuluttua muninnasta. Toukat elävät rungon sisällä ja syövät puuta. Toukka koteloituu puun rungon sisälle. Kotelosta kuoriutuva aikuinen hyönteinen tekee puun kuoreen halkaisijaltaan 1 cm:n kokoisen, pyöreän reiän, jonka kautta se kaivautuu ulos puusta. Aasianrunkojäärä elää aikuisena noin kuukauden.
HMS Effingham
Valmistus
Alus tilattiin Portsmouthin telakalta ja sen köli laskettiin 6. huhtikuuta 1917. Alus laskettiin vesille 8. kesäkuuta 1921 ja se otettiin palvelukseen 2. heinäkuuta 1925.
Oskarshamnin kunta
Kuntajaon kehitys
Uusien kunnallislakien astuessa voimaan nykyisen kunnan alueella sijaitsi Oskarshamnin kaupunki, kaksi epäitsenäistä kauppalaa ja kolme maalaiskuntaa. Figeholmin epäitsenäinen kauppala (ruots. municipalköping) Misterhultin maalaiskunnassa erotettiin vuonna 1878 omaksi kauppalakseen. Vuoden 1952 kuntauudistuksessa muodostettiin seuraavat "suurkunnat": Myöskään Oskarshamnin kaupunkiin tämä uudistus ei vaikuttanut. Döderhultissa sijainnut Påskallavikin epäitsenäinen kauppala lakkautettiin vuonna 1956. Oskarhamnin kaupunki yhdistettiin Döderhultin, Kristdalan ja Misterhultin kanssa vuonna 1967. Vuonna 1971 kaupunki muutettiin Oskarshamnin kunnaksi Ruotsin siirtyessä yhtenäiseen kuntamuotoon.
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Väinö Joensuu
Joensuun vanhemmat olivat talonomistaja Salomon Joensuu ja Paulina Laurila. Hän pääsi ylioppilaaksi 1912 ja valmistui filosofian kandidaatiksi 1917 ja maisteriksi 1923.
Þórey Edda Elísdóttir
Þórey Edda Elísdóttir (s. 30. kesäkuuta 1977 Reykjavik) on islantilainen seiväshyppääjä. Hän edusti aktiiviurallaan FH Hafnarfjörður -seuraa, ja on pituudeltaan 181 cm.
Cimetière du Montparnasse
thumb|300px|Cimitiére du Montparnasse. Cimetière du Montparnasse eli Montparnassen hautausmaa on kuuluisa hautausmaa Pariisin neljännessätoista kaupunginosassa (arrondissement). Noin 19 hehtaariin laajuinen hautausmaa avattiin 25. heinäkuuta 1824. Hautausmaalle on haudattu yli 300 000 ihmistä.
Kalkkiruusukesammal
Aiheesta muualla
Kuvalinkit:
David Steinberg
Ura
Steinbergin ensimmäinen kirja, The Book of David, julkaistiin heinäkuussa 2007.
Purjehdus olympialaisissa
Tapahtumataulukko
* XX = Vuonna 1900 osassa lajeissa oli kaksi eri kilpailua. Vuonna 1920 kilpailtiin joissakin lajeissa kahtena eri kilpailuna, vuosien 1907 ja 1919 säännöillä. * (n) = ei virallisena olympiatapahtumana.
Laivalatomus
Laivalatomusten kulttuuritausta
Gotlannista tunnetaan eniten laivalatomuksia, yli 350. Voidaan perustellustikin ajatella, että Itämeren itä- ja pohjoisosien rannikoilta löydetyt latomukset olisivat gotlantilaisten laivamatkoillaan pystyttämiä. Koska useimmat latomukset ovat rannikon tuntumassa, hautatyyppi saattaa olla merenkäyntiin liittyvän ryhmän sosiaalinen tunnus ja sillä olisi siten vain kulttiarvo.
Muoto ja suunnittelu
Tilastoista erottuu mittojen suhteen muitakin kokonaislukuja, joten Pythagoraan naruja on ilmeisesti muunkin mallisia. Tasakylkinen suorakulmainen kolmio muodostuu, kun halkaistaan neliö. Kun sen avulla muodostetaan laivalatomus, tulee sen suhdeluvuksi 2,4. Tämäkin suhdeluku on yleinen laivalatomuksissa, ja esimerkiksi Rannarven peräkkäiset neljä latomusta on muodostettu tällä tavalla. Kuriositeettina voidaan vielä mainita Vedebyssä Etelä-Ruotsissa oleva kolmen laivalatomuksen yhdistelmä, jossa laivojen keulat alkavat samasta pisteestä. Tällainen muoto syntyy, kun ympyränkaaren perustana käytetään tasasivuisia kolmioita.
Suomi-sarjan kausi 2015–2016
Sarjataulukko
PYRYltä ja Kiekkokoplalta vähennetty 3 pistettä.
Inggard Lereim
Vuonna 2011 Norjan kuningas julisti Lereimin ritariksi ja hänelle myönnettiin Pyhän Olavin ansioristi.
Niagara (joki)
Joen alkukohdassa Eriejärven rannalla Yhdysvaltojen puolella sijaitsee Buffalon kaupunki. Niagaran putousten kohdalla joen kummallakin rannalla on Niagara Falls -nimiset kaupungit.
Royal Arsenal
Vuonna 1936 hallitus päätti siirtää arsenaalin Chorley'en Lancashiressa, Bridgendiin Walesissa ja Bishoptoniin. Tutkimusosasto siirrettiin 1942 Fort Halsteadiin.
Eje Thelin
Thelin tuli tunnetuksi 1960-luvulla. Hän perusti omia kokoonpanoja, joiden suuntautumista muovasi hänen eri jazztyylien tuntemuksensa. Hän pääsi esiintymään esimerkiksi George Russellin kanssa. Thelin opetti viiden vuoden ajan Itävallassa ja johti samanaikaisesti yhtyettä Joachim Kühnin kanssa. Molempia muusikoita kuullaan Don Cherryn albumilla Eternal Rhythm. Thelin jatkoi uraansa Ruotsissa, jossa sai hallitukselta elinikäisen stipendin.
Luonnonvaraoikeus
Yleensä luonnonvaraoikeuden piiriin katsotaan kuuluvan
Ilkka Hanski
Tutkimustulokset ja niiden merkitys
Erityisesti Hanskin Ahvenenmaalla toteutetusta täpläverkkotutkimuksesta on tullut kansainvälisesti tunnettu mallisysteemi, jonka avulla on voitu tutkia monia ekologian ja evoluutiobiologian olennaisia kysymyksiä. Ainutlaatuisen tietokannan ansiosta tutkijat ovat pystyneet havainnoimaan, miten lajit sopeutuvat ilmastonmuutokseen ja elinympäristöjen sirpaloitumiseen.
HMS Näcken (Nä)
Palvelus
Alus modernisoitiin 1951 valmistamalla uusi torni sekä asentamalla snorkkeli. Lisäksi aluksen ilmatorjunta-aseet poistettiin. Alus poistettiin palveluksesta 1. huhtikuuta 1966.
Ex tuarum
pienoiskuva|Kirjeen laatinut [[Innocentius III|Paavi Innocentius III kuvattuna noin vuonna 1219.]] Ex tuarum -nimellä tunnetaan 30. lokakuuta 1209 päivätty, paavi Innocentius III:n Lundin arkkipiispa Anders Sunesenille lähettämä Suomea koskeva bulla. Latinankielinen paavin kirje on vanhimpia säilyneitä asiakirjoja, joissa kerrotaan kirkon asemasta Suomessa.
Richard Villems
Richard Villems (s. ) on virolainen Tarton yliopiston evoluutiobiologian emeritusprofessori ja  akateemikko. Hän on toiminut myös Viron biokeskuksen johtajana (1986–2014) ja Viron tiedeakatemian pääjohtajana (2004–2014). Professori Villems kutsuttiin vuonna 2000 Suomen ulkomaiseksi tieteen akateemikoksi.
Hän kävi lukion (Koidula Gymnasium) Pärnussa, ja suoritti yliopisto-opintonsa Tarton yliopistossa, josta valmistui tohtoriksi (ja lääkäriksi) lääketieteellisestä biokemiasta (1972 Cand.Sc.). Tämän jälkeen hän jatkoi Moskovan valtionyliopistossa ja sai molekyylibiologian alalta ylemmän tieteen tohtoripätevyyden (1984 D.Sc.). Hänen vironkielinen väitöskirjansa (1984) käsitteli ribosomien alirakenteita ja työn otsikkona oli Ribosoomi subribosoomsed kompleksid (Subribosomal complexes of ribosome)''.
Vaasan kesä
Vaasan Kesä, alun perin Itämeren Kesä, vuodesta 1985 Vaasa Festival , oli Vaasassa vuodesta 1968 ainakin 1990-luvun alkuun saakka järjestetty vuosittainen kesäfestivaali, joka kuului Finland Festivals -ketjuun. Kesäkuun puoleenväliin ajoittunut tapahtuma oli aluksi Jyväskylän kesän tapaan ohjelmistoltaan yhteiskunnallisia seminaareja, kulttuurikeskusteluja ja -esitelmiä painottava, mutta keskittyi 1970-luvun alkupuolella lastenkulttuuriin ja muuttui vuoden 1982 paikkeilla kansainväliseksi nukketeatterifestivaaliksi.
Kesällä 1970 festivaaleilla kuunneltiin esitelmäsarjaa aikamme maailmankatsomuksista, luennoijina muiden muassa brittiläinen Alfred J. Ayer, länsisaksalainen Wilhelm Weischebel, ranskalainen Bernard Besret ja tanskalainen Leif Holbaek-Hansen. Festivaaleilla järjestettiin myös kasvatus- ja mielenterveysaiheiset seminaarit ja nähtiin luonnonsuojeluvuoden 1970 merkeissä Vaasan suomenkielisen teatterin näyttelijöiden Saastemessu sekä Vietnam-aiheinen näyttely.
Logaritminen spiraali
Käyrän yhtälö
missä a ja b ovat reaalisia vakioita.
missä r ja \theta ovat käyrän mielivaltaisen pisteen napakoordinaatit.
Ominaisuudet
Funktio, missä k on kompleksiluku, jonka imaginaariosa ei ole nolla, kuvaa kompleksi­tason reali­akselin logaritmiselle spiraalille.
Logaritminen spiraali luonnossa
Hyönteiset lähestyvät usein keino­tekoisia valon­lähdeitä logaritmisen spiraalin muotoista reittiä pitkin. Luonnossa ne suunnistautuvat siten, että lentosuunnan ja valonlähteen suunnan välinen kulma pysyy vakiona. Luonnossahan yleensä ainoa valon lähde on aurinko tai yöllä lentävien lajien tapauksessa kuu. Molemmat ovat niin kaukana, että hyönteisen lentäessä suoraan valonlähteen suunnan ja hyönteisen lentosuunnan välinen kulma pysyy käytännössä vakiona. Kun keino­tekoiset valon­lähteet kuitenkin ovat paljon lähempänä, ne voivat harhauttaa hyönteisen kiertämään niitä spiraalimaista reittiä myöten.
Lähellä logaritmista spiraalia ovat muodoltaan myös:
Campeonato Brasileiro
Aiheesta muualla
Чемпіонат Бразилії з футболу
Veikko Allinen
Allinen siirtyi syksyllä 1957 Helsinkiin edustaen kaudesta 1958–1959 lähtien Helsingin IFK:ta toimien seuran pelaajavalmentajana vuoteen 1965. Tällöin hän saavutti HIFK:ssä SM-hopeaa. Kaikkiaan Allinen pelasi kausina 1948–1965 yhteensä 140 SM-sarjaottelua tehden 72 maalia ja saavuttaen 2 SM-kultaa, 4 SM-hopeaa ja yhden pronssin. Hän oli mukana jääpallon ensimmäisissä vuoden 1957 MM-kisoissa. Kaikkiaan Allinen edusti Suomea 20 A- ja 7 B-maaottelussa.
Nicola White
Nicola White (s. 20. tammikuuta 1988 Oldham) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Jyrjövä
Nykyään paikalla on puutarhapalstojen ympäröimien omakotitalojen muodostama huvila-asutus. Kesäasukkaiden määräksi arvioidaan 48 henkeä. Jyrjövän ja Sirkkovan tienoille suunnitellaan laskettelukeskusta.
Dominic Dale
Turnausvoittaja
Vuonna 2002 Dale pelasi itsensä semifinaaliin LG Cup-turnauksessa.
USS Gerald R. Ford (CVN-78)
Palvelus
Huntington Ingalls vastaanotti 27. heinäkuuta 2019 9,8 miljoonan dollarin tilauksen testauksen jatkamiseksi. John C. Cummings vastaanotti 10. elokuuta aluksen päällikkyyden. Huntington Ingalls sai 687,1 miljoonan dollarin tilauksen aluksen huolloista, minkä tarkoituksena oli taata modernisoinnit aluksen elinkaaren alkuajan. Tilaus sisälsi viisi huoltojaksoa ennen kesäkuuta 2024.
Jukka Ammondt
Kirjallista tuotantoa
Kaunokirjallisia teoksia:
Risto Rytin muistomerkki
Risto Rytin muistomerkki eli Vastuun vuodet on Helsingin Töölössä sijaitseva kuvanveistäjä Veikko Myllerin toteuttama Suomen viidennen presidentin Risto Rytin virallinen muistomerkki. Abstrakti veistos sijaitsee Hesperian esplanadin itäisessä, Mannerheimintien puoleisessa päässä Etu- ja Taka-Töölön rajalla. Se pystytettiin vuonna 1994.
Historia
Tilaussopimus kuvanveistäjä Myllerin kanssa allekirjoitettiin joulukuussa 1992, minkä jälkeen kiista rauhoittui. Muistomerkki valmistettiin Herttoniemen taidevalimossa, jossa se hitsattiin kasaan kahdestakymmenestä erillisestä kappaleesta. Se paljastettiin 30. syyskuuta 1994. Paljastuspuheen piti tasavallan presidentti Martti Ahtisaari. Rytin muistomerkin kanssa samanaikaisesti alulle pannuista kahdesta muusta suunnitelmasta Relanderin muistomerkki toteutui vuonna 1996 ja Kekkosen muistomerkki vuonna 2000.
Rytin muut muistomerkit
Helsingin muistomerkin ohella Rytille on pystytetty näköispatsaat Huittisiin vuonna 1979 ja Poriin vuonna 2009.
Ecosia
pienoiskuva|Maat, joissa Ecosia on istuttanut puita vuonna 2021 Ecosia on vuoden 2009 joulukuussa julkaistu, saksalaisen Christian Krollin kehittämä hakukone. Ecosian hakupalvelimet käyttävät ainoastaan uusiutuvaa energiaa. Haut tapahtuvat kuitenkin Yahoo!:n ja Bingin palvelimien kautta, jotka eivät toimi uusiutuvalla energialla. Siten Ecosialla tehty haku tuottaa yhtiön itsensä mukaan lähes yhtä paljon hiilidioksidipäästöjä kuin Googlella tehty haku.
Ecosia on asennettu oletusarvoiseksi hakukoneeksi Länsi-Englannin, Glasgowin, Edinburghin, Leedsin ja Lincolnin yliopistoissa Isossa-Britanniassa sekä alankomaalaisessa Amsterdamin vapaassa yliopistossa.
Kätevä & Tekevä & Lukeva
Kätevä & Tekevä & Lukeva on Taito Häme ry:n järjestämä valtakunnallinen käsityömessu. Aikaisemmin tapahtuman nimi oli Kätevä & Tekevä. Vuoden 2009 messutapahtumaan osallistui noin 10 000 kävijää ja messuilla oli noin 200 näytteilleasettajaa.
Grimmin laki
Laki koskee indoeurooppalaisesta kantakielestä periytyneitä sanoja, ei esimerkiksi latinasta tai ranskasta myöhemmin germaanisiin kieliin lainautuneita. Äänteenmuutokset, jotka ovat saaneet nämä erot aikaan, ovat tapahtuneet todennäköisimmin viimeisellä vuosituhannella ennen ajanlaskun alkua, varmasti kuitenkin ennen kuin varhaisimmatkaan tunnetut millään germaanisella kielellä laaditut tekstit kirjoitettiin.
Wish/Starless Night
Tower Recordsin mukaan Wish/Starless Nightiä on myyty kansainvälisesti tähän mennessä yhteensä 225 274 kappaletta.
Tarhaomenapuu
Puuaines
Omenan puuaines on painavaa ja kovaa, itse asiassa kovempaa kuin muiden Suomessa kasvavien puiden. Puuaines on esimerkiksi soitinrakentajien suosiossa.
Grimmin laki
Esimerkkejä
Nämä vastaavuudet ovat huomattavan säännöllisiä. Jokaisessa vaiheessa tapahtuneet äänteenmuutokset ovat koskeneet yhtä lailla labiaaleja, vastaavia dentaaleja , velaareja ja pyöristyneitä velaareja. Tässä þ tarkoittaa englannissa th:lla kirjoitettua soinnitonta äännettä, joka esiintyy esimerkiksi sanassa thing. Useimmissa muissa germaanisissa nykykielissä tätä äännettä ei enää esiinny, vaan se on saattanut muuttua takaisin t:ksi. Samoin islannin kielessä on tapahtunut Grimmin laille käänteinen äänteenmuutos, jonka vuoksi hv äännetään nykyisin [kʰv] tai [kʰf].
Muita äänteenmuutoksia
Myös unkarissa on tapahtunut samantapaisia muutoksia, joiden vuoksi suomen p:tä ja k:ta vastaavat unkarissa usein f ja h.
Valkkisjärvi (Laitilan Leinmäki)
Valkkisjärvi on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.
Kiinaöljy
Kiinaöljyn CAS-numero on 8001-20-5.
Stade Français
Rugby
Stade Français'n rugbyjoukkueen kotikenttä on Stade Jean-Bouin, joka sijaitsee Pariisin kuudennessatoista "piirissä" (arrondissement). Stadionille mahtuu 20 000 katsojaa. Tällä hetkellä joukkue pelaa Ranskan ylimmällä sarjatasolla. Joukkueen tunnusvärit ovat punainen ja valkoinen.
Muinainen pimeys
Henkivaeltaja
Sarjan toinen osa sijoittuu kuuden kuukauden päähän edellisen kirjan tapahtumista. Torak on jäänyt asumaan korppiklaanin luokse. Klaanin rauhaisa elo keskeytyy, kun yksi klaanin jäsenistä surmaa itsensä. Torak kuitenkin epäilee, että surman takana on peto. Pian Rennille ja Torakille selviää, että kyseessä on "Tokoroth" sielunsyöjien riivaama lapsi. Pysäyttäkseen sielunsyöjät Torak ja Renn päätyvät Hylkeen klaanin hallitsemille saarille etsimään harvinaista kasvia.
Minna Suuronen
Varhainen elämä
Suuronen syntyi Espoossa ja varttui Pieksämäellä, joista Pieksämäki on hänen tosiasiallinen kasvuympäristönsä. Savolaisuus monine vivahteineen nouseekin esiin Suurosen tekemissä rooleissa, niin teatterissa, elokuvissa kuin tv-näytelmissä. Savolaisuus on juuri se piirre, joka erottaa Suurosen positiivisessa mielessä lukuisista kanssanäyttelijöistään - oli sitten kyse minkä tahansa näyttämön roolityöstä.
Hahl
Hahl on muun muassa seuraavien henkilöiden sukunimi:
Karan koulu
pienoiskuva|Karan koulu. Karan koulu on yläkoulu Riihimäen Harjukylässä.
Toivo Grönroos
Toivo Tapio Julius Grönroos (18. kesäkuuta 1900 Viipuri – 15. tammikuuta 1925 Viipuri) oli suomalainen kirjailija.
Max Verstappen
Formula 1 -ura
Malesian GP:ssä Verstappen sijoittui seitsemänneksi. Hänestä tuli kaikkien aikojen nuorin pisteille ajanut kuljettaja F1-sarjassa 17 vuoden ja 180 päivän iässä. Johtuen Verstappenin aloittamisen jälkeen voimaan tulleesta F1-sarjaan vaadittavan superlisenssin ikärajasta (18 vuotta kaudesta alkaen) ennätystä ei voi enää rikkoa. Monacon GP:ssä Verstappen keskeytti törmättyään Romain Grosjeaniin radan ykkösmutkassa. Itävallassa hän ajoi kahdeksanneksi ja Unkarin GP:ssä neljänneksi. Verstappen ajoi neljänneksi myös Yhdysvaltain Grand Prix'ssä.
Kausi 2021
Verstappen aloitti kauden 2021 vahvasti ollen lähellä voittaa kauden avauskilpailun Bahrainissa ohittaen loppukierroksilla kilpailua johtaneen Lewis Hamiltonin, mutta joutui päästämään tämän edelleen ohitettuaan tämän sääntöjenvastaisesti radan ulkopuolelta sijoittuen kilpailun toiseksi. Seuraavassa Emilia-Romagnan GP:ssä Verstappen ajoi voittoon. Verstappen nousi ensimmäistä kertaa urallaan MM-sarjan johtoon voittamalla Monacon GP:n. Azerbaidžanin GP:ssä Verstappen keskeytti viisi kierrosta ennen maalia johtopaikalta rengasrikkoon. Ranskan GP:ssä Verstappen ajoi uransa ensimmäisen hattutempun nousemalla onnistuneen varikkotaktiikan ansiosta kilpailun voittoon. Itävallan GP:ssä Verstappen ajoi edellisen kilpailun tavoin voittoon johtaen joka kierroksen ja samalla uransa ensimmäisen Grand Slamin. Verstappenista tuli samalla F1-historian nuorin Grand Slamin ajanut kuljettaja. Britannian GP:ssä Verstappen lähti sunnuntain kilpailuun paalupaikalta onnistuen ohittamaan Hamiltonin lauantain sprinttissä. Kilpailussa Verstappen kolaroi Hamiltonin kanssa ajautuen ulos radalta kovassa vauhdissa joutuen keskeyttämään. Unkarin GP:ssä Verstappen kärsi Bottaksen aiheuttamasta lähtökolarista Lando Norrisin ajauduttua hänen autoaan päin. Verstappen sijoittui kilpailussa vaurioituneella autollaan lopulta kymmenenneksi menettäen MM-johtonsa Hamiltonille, myöhemmin Verstappen nostettiin yhdeksänneksi Vettelin hylkäyksen myötä. Belgian ja Hollannin GP:eissä Verstappen ajoi paalulta voittoon nousten takaisin MM-sarjan johtoon. Italian GP:ssä Verstappen kolaroi Hamiltonin kanssa yrittäessään ohittaa häntä, jolloin molemmat joutuivat keskeyttämään. Yhdysvaltain ja Meksikon GP:ssä Verstappen ajoi voittoon. Verstappen johti MM-sarjaa ennen viimeistä kilpailua ollen tasapisteissä Hamiltonin kanssa. Kauden päättäneessä Abu Dhabin GP:ssä Verstappen lähti kilpailuun paalupaikalta, mutta menetti sijoituksensa Hamiltonille heti lähdössä. Kilpailun loppukierroksilla tulleen turva-auton ansiosta Verstappen onnistui käymään varikolla hakemassa tuoreemmat renkaat Hamiltonin jäädessä radalle. Verstappen voitti kilpailun ja mestaruuden ohitettuaan Hamiltonin kilpailun viimeisellä kierroksella. Verstappenista tuli näin ensimmäinen hollantilainen F1-sarjan maailmanmestari. Verstappen ajoi kauden aikana 18 palkintokorokesijaa rikkoen Michael Schumacherin, Sebastian Vettelin ja Lewis Hamiltonin nimissä olleen ennätyksen. Verstappen ajoi mestaruuskaudellaan yhteensä 395,5 pistettä.
Kausi 2022
Verstappenin kausi 2022 alkoi huonosti hänen jouduttua kauden avauskilpailussa Bahrainissa keskeyttämään kilpailun tekniseen vikaan vain kaksi kierrosta ennen maalia. Saudi-Arabian GP:ssä Verstappen ajoi voittoon. Australian GP:ssä Verstappen joutui keskeyttämään moottoririkkoon pudoten jo 46 pisteen päähän sarjaa johtaneesta Charles Leclercistä. Tämän jälkeen Verstappen ajoi kolme peräkkäistä voittoa nousten Espanjan GP:n jälkeen MM-sarjan johtoon Leclercin keskeytyksen seurauksena. Belgian GP:ssä Verstappen teki uuden ennätyksen ollen toinen kuljettaja sitten Bruce McLarenin, joka on voittanut kaksi peräkkäistä kilpailua startattuaan kymmenennestä tai huonommasta lähtöruudusta voittokilpailuunsa. Verstappenin viiden peräkkäisen voiton putki katkesi Singaporen GP:ssä, jossa hän vaikeuksien kautta ajoi seitsemänneksi. Verstappen varmisti uransa toisen maailmanmestaruutensa ajamalla voittoon Japanin GP:ssä. Yhdysvaltain GP:ssä Verstappen sivusi Michael Schumacherin ja Sebastian Vettelin ennätystä kauden aikana ajetuista voitoista. Verstappen otti ennätyksen yksin nimiinsä ajamalla voittoon Meksikon GP:ssä. São Paulon GP:ssä Verstappen kolaroi Hamiltonin kanssa rikkoen etusiipensä ja putosi pistesijojen ulkopuolelle, mutta onnistui turva-auton ansiosta nousemaan kilpailun lopussa kuudenneksi. Verstappen päätti kauden ajamalla paalulta voittoon Abu Dhabin GP:ssä. Verstappen ajoi kauden aikana ennätykselliset 15 voittoa ja 454 pistettä rikkoen Hamiltonin nimissä aiemmin olleen piste-ennätyksen.
Jo Swerling
Swerlingin yhdessä Abe Burrowsin kanssa kirjoittamaa ja Frank Loesserin säveltämää musikaalia Enkeleitä Broadwaylla (Guys and Dolls, 1950) on elokuvaversion ohella esitetty myös suomenkielisenä Suomen teattereissa.
Eraldo Pizzo
Eraldo Pizzo (s. 21. huhtikuuta 1938 Rivarolo) on italialainen entinen vesipalloilija ja olympiavoittaja. Hän edusti seuratasolla Pro Reccoa. Pizzo osallistui yhteensä neljiin olympialaisiin ja sai yhden mitalin, kultaa Rooman kisoista 1960. Hän teki olympialaisissa peräti 53 maalia, joista 29 vuoden 1968 kisoissa.
William A. Pickering
Murhayritys
Pickeringin toiminta kiinalaisia salaseuroja vastaan koitui lopulta hänen kohtalokseen 18. heinäkuuta 1887, kun kiinalainen puuseppä heitti kirveen Pickeringin otsaan. Pickering ei koskaan toipunut täysin saamistaan vammoistaan ja jäi eläkkeelle 1888. Hän kuoli San Remossa, Italiassa, tammikuussa 1907.
Dudu Pukwana
1970-luvun alussa Pukwana levytti omien Assagai- ja Spear-yhtyeidensä kanssa albumeita, joilla yhdistyivät kwelan rytmit, rockkitarat ja jazzsoolot. Vuonna 1978 hän perusti Jika Records -yhtiön sekä Zila-yhtyeen, jossa mukana olivat kitaristi Lucky Ranku ja laulaja Pinise Saul. Zila julkaisi levyt Zila Sounds (1981), Live in Bracknell and Willisau (1983) ja Zila (1986). Viimeksi mainitussa mukana oli kosketinsoittaja Django Bates ja Pukwana käytti kasvavissa määrin instrumenttinaan sopraanosaksofonia. Duona John Stevensin kanssa Pukwana julkaisi vuonna 1987 Johnny Dyanille omistetun sessioalbumin They Shoot to Kill. Hän kuoli 51-vuotiaana maksan vajaatoimintaan.
Joanna Haartti
Haartti on seurustellut vuodesta 2011 näyttelijä Minna Haapkylän kanssa ja he asuvat avoliitossa Helsingissä.
Samos (antiikin kaupunki)
Myöhempi historia ja kaivaukset
Antiikin Samoksen arkeologiset kaivaukset alkoivat vuosina 1902–1903. Ne suoritti Ateenan arkeologinen seura Panagiótis Kavvadíaksen ja Themistoklís Sofoúliksen johdolla. Vuodesta 1910 kaivauksia jatkoi Koenigliche Museen Berlin Theodor Wiegandn ja Martin Scheden johdolla ja vuodesta 1925 Saksan arkeologinen instituutti. Vuosina 1939–1951 kaivaukset olivat keskeytyksissä sodan vuoksi. Tämän jälkeen kaivauksia ovat jälleen jatkaneet saksalaiset arkeologit yhdessä kreikkalaisten arkeologien kanssa.
Pythagóreion kylässä
pienoiskuva|Agoran alueen rakennusten jäänteitä. pienoiskuva|Afroditeen temppelin rauniot.
Agora eli tori sijaitsi nykyisen Pythagóreion kylän keskustan länsipuolella. Sen arkeologinen kohde on suuri avoin alue, jossa on joitakin rakennusten ja katujen jäänteitä. Lähellä kylän pääkadun toisella puolella sijaitsevat huonosti säilyneet Afroditelle omistetun temppelin rauniot.
Satama ja aallonmurtaja
Kuusijärvi
Kuusijärvi voi tarkoittaa ainakin seuraavia:
Rikkihappo
Rikkihappo on yksi ensimmäisistä teollisesti valmistetuista kemikaaleista. Sitä on valmistettu teollisesti jo 1700-luvulta lähtien. Nykyään rikkihappo on yksi maailman tärkeimmistä ja käytetyimmistä kemiallisista yhdisteistä. Vuonna 2005 rikkihappoa kulutettiin maailmanlaajuisesti 190 miljoonaa tonnia. Noin puolet rikkihaposta käytetään lannoitteiden valmistamiseen ja loppu hyödynnetään väriaineiden, lääkkeiden ja räjähteiden valmistuksessa sekä öljynjalostuksessa ja metallurgisissa prosesseissa. Rikkihappoa käytetään myös lyijyakkujen elektrolyyttinä. Koska rikkihappo on merkittävä teollisuudessa, sen maakohtaista kulutusta on pidetty yhtenä talouden mittarina. Rikkihapon kulutus on vaihdellut runsaasti, mutta koko maailmassa sen kulutus lisääntyy jatkuvasti.
Turvaohjeet
Kuuma rikkihappo on vaaraksi läsnäolijoiden silmille ja hengitysteille. Kuumasta rikkihaposta vapautuu rikkidioksidia ja syövyttäviä rikkihappohöyryjä. Lisäksi esimerkiksi lyijyakun lataaminen muodostaa hengitysteitä polttavaa rikkihapposumua. Rikkihapporoiskeet on huuhdeltava välittömästi silmistä ja iholta runsaalla vedellä. Väkevä happoliuos voi aiheuttaa vakavan silmävaurion ja syövyttää ihoa aiheuttaen tuskallisia haavoja. Kun ensiapu on annettu, rikkihapolle altistuneen tulee hakeutua lääkärin hoitoon.
Kontaktimenetelmä
800px
Muodostunut rikkitrioksidi johdetaan väkevään rikkihappoliuokseen, jolloin muodostuu niin sanottua savuavaa rikkihappoa eli pyrorikkihappoa, joka hydrolysoituu rikkihapoksi.
Käyttö orgaanisen kemian synteeseissä
Esterisynteesissä rikkihapolla on kaksi tehtävää. Se toimii happamana katalyyttinä ja veden poistajana. Rikkihappo luovuttaa protonin karboksyylihapolle, jolloin muodostuu positiivinen ioni, joka reagoi helposti nukleofiilisen alkoholimolekyylin kanssa. Syntyvä välituote luovuttaa protonin, ja rakenteesta lohkeaa vesimolekyyli, jolloin syntyy esteri. Esterisynteesi on tasapainoreaktio. Väkevä rikkihappo kykenee sitomaan itseensä vettä, jolloin esterisynteesin tasapaino siirtyy oikealle eli reaktiotuotteiden puolelle ja esterin saanto paranee. Esimerkkinä etanolin ja etaanihapon reaktio, jossa syntyy etyyliasetaattia: 300px|center
Mark Isham
Isham on skientologi.
Peter Kürten
thumb|pysty=1.3|Peter Kürten pidätyskuvassa vuonna 1931.
Oikeudenkäynti
Kürten tunnusti kaikkiaan 79 rikosta ja sai syytteen yhdeksästä murhasta ja seitsemästä murhayrityksestä. Hän joutui oikeuteen huhtikuussa 1931. Aluksi Kürten kielsi syyllisyytensä, mutta viikkojen kuluessa muutti kertomustaan. Hänet todettiin syylliseksi ja tuomittiin kuolemaan.
Tanskanen
Tanskanen on suomalainen sukunimi, joka on muun muassa seuraavilla henkilöillä:
Centre Pompidou-Metz
Puuosat muodostavat uudenlaisen elementin, joka koostuu 16 kilometristä liimapuuta. Se kulkee ristiin siten, että syntyy kuusikulmainen verkko. Se saa pinnalleen lasikuitukalvon, joka on pinnoitettu teflonilla. Se on itsepuhdistuvaa, suojaa suoralta auringonvalolta mutta on yöllä läpinäkyvää.
Peukaloinen (satu)
Samantapaisia satuja
Perrault'n Peukaloinen muistuttaa monessa suhteessa myös saksalaista satua Hannu ja Kerttu.
Hollie Pearne-Webb
Hollie Pearne-Webb (o.s. Webb, s. 19. syyskuuta 1990 Belper) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Connor Hellebuyck
Connor Hellebuyck (s. 19. toukokuuta 1993 Commerce, Michigan) on yhdysvaltalainen jääkiekkomaalivahti, joka pelaa NHL-seura Winnipeg Jetsissä. 193 senttimetriä pitkän ja 91 kilogrammaa painavan Hellebuyckin hanskakäsi on vasen.
Maajoukkuetasolla
Hellebuyck debytoi Yhdysvaltain jääkiekkomaajoukkueessa vuonna 2014. Samana vuonna hän kuului maan MM-kokoonpanoon, muttei pelannut yhtään ottelua. Hellebuyck kuului Yhdysvaltain joukkueeseen myös vuoden 2015 MM-kilpailuissa, jossa hän torjui hyvillä peliesityksillään Yhdysvallat pronssille kahden vuoden tauon jälkeen.
Westland Wyvern
thumb|Wyvern S.4 3-D projektiokuvina. Westland Wyvern S.4 on brittiläinen rynnäköintiin soveltuva laivaston hävittäjälentokone. Alun perin konetyypin luokittelutunnus oli TF.2 (torpedo fighter) mutta se muutettiin S.4:ksi (strike). Vuosina 1946–1956 valmistetun koneen pääsuunnittelija oli Edward Petter.
Koneen huippunopeus on 616 km/h, lakikorkeus 8 535 metriä ja kantama/toimintamatka 1 445 kilometriä. Koekoneet eli esituotantosarjan yksilöt ylsivät näitä huomattavasti parempiin suorituslukemiin.
Last Christmas (elokuva)
Last Christmas on vuonna 2019 ensi-iltansa saanut romanttinen komediaelokuva, jonka on ohjannut Paul Feig. Sen pääosissa on Emilia Clarke ja Henry Golding. Elokuva perustuu samannimiseen Wham!in esittämään joulukappaleeseen.
Michal Krčmář (balettitanssija)
thumb|220px|Michal Krčmář Michal Krčmář (s. 13. kesäkuuta 1990 Praha, Tšekkoslovakia ) on tšekkiläissyntyinen balettitanssija, joka tanssii Suomen kansallisbaletissa tähtitanssijana. Hän on kuulunut Kansallisbaletin balettikuntaan vuodesta 2011. Suomen Kulttuurirahasto myönsi hänelle vuonna 2016 Edvard Fazer -palkinnon. Perusteluissa mainittiin Krčmářin huikea tekniikka ja syvällinen taiteellinen tulkinta. Lisäksi hän on ollut kannustava työtoveri ja mentoroinut uransa alussa olevia tanssijoilta.
Krčmář on opiskellut Prahan tanssikonservatoriossa 2001–2009 ja osallistunut Daria Klimentovan mestarikurssille Prahassa 2006. Suomessa hän sai tähtitanssijan tittelin 2015. Hän on tehnyt vierailuja muun muassa Japaniin, Venäjälle ja Kolumbiaan sekä kotimaansa Prahan valtionoopperan balettiin 2012. Ennen kiinnitystään Kansallisoopperan balettiin hän on työskennellyt solistitanssijana Böömin baletissa ja Prahan valtionoopperan baletissa.
Benny Bailey
Ernest Harold "Benny" Bailey (13. elokuuta 1925 Cleveland, Ohio – 14. huhtikuuta 2005 Amsterdam, Alankomaat) oli yhdysvaltalainen jazztrumpetisti.
Bailey oppi lapsena ensin soittamaan pianoa ja huilua, mutta siirtyi sitten trumpettiin. Hän opiskeli Clevelandin musiikki-instituutissa ja sai myös opetusta George Russellilta. Uransa alussa Bailey työskenteli Scatman Crothersin kanssa, mutta Chicagossa hän päätti siirtyä työskentelemään Dizzy Gillespien kanssa. Hän osallistui Gillespien yhtyeen kiertueeseen Euroopassa vuonna 1948 ja soitti yhtyeen Salle Pleyelissä (Pariisi) tekemillä levytyksillä. Tämän jälkeen Bailey liittyi Lionel Hamptonin yhtyeeseen, jonka kanssa kiersi viiden vuoden ajan. Ura jatkui muiden muassa Quincy Jonesin ja Ruotsissa Harry Arnoldin kanssa tehdyn yhteistyön merkeissä.
Emilio Aguinaldo
Toiminta presidenttinä ja itsenäisyystaistelun johdossa
Vuoden 1897 lopulla myös Aguinaldon joukot joutuivat perääntymään ja alkoi vaikuttaa selvältä, ettei hänkään kykenisi lyömään espanjalaisia. Aguinaldon johdolla Filippiinien kapinalliset luopuivat täyden itsenäisyyden vaatimuksesta ja esittivät sen sijaan joukon maltillisempia vaatimuksia itsehallinnosta ja taloudellisista korvauksista. Koska Espanja joutui samaan aikaan kukistamaan vallankumousta Kuubassa ja oli ajautumassa myös sotaan Yhdysvaltojen kanssa, espanjalaiset olivat valmiita hyväksymään vaatimukset lopettaakseen sodan Filippiineillä. Aguinaldo teki 15. joulukuuta 1897 espanjalaisen kuvernöörin Fernando Primo de Riveran kanssa Biak-na-Baton sopimuksena tunnetun aseleposopimuksen. Aguinaldo ja hänen hallituksensa sitoutuivat laskemaan aseensa ja lähtemään pysyvään maanpakoon, kun taas espanjalaiset lupasivat toteuttaa poliittisia reformeja ja maksaa heille 400 000 peson rahasumman. Joulupäivänä Aguinaldo nousi rahojen kanssa laivaan, joka vei hänet turvaan Hongkongiin. Monet filippiiniläiset pitivät tätä lähestulkoon petoksena, mutta Aguinaldo vakuutteli myöhemmin suunnitelleensa koko ajan itsenäisyystaistelun jatkamista ulkomailta käsin. Hongkongissa amerikkalaiset ottivat häneen yhteyttä, ja hän kävi salaisia neuvotteluita Yhdysvaltain edustajien kanssa. Aguinaldo ja kommodori George Dewey sopivat Yhdysvaltain ja Filippiinien yhteistyöstä taistelussa Espanjaa vastaan, ja Dewey lupasi Yhdysvaltojen tukevan Filippiinien itsenäisyyttä. Aguinaldo käytti espanjalaisilta saamansa rahat aseiden hankkimiseen.
Kirjoitusvirhe
Kirjoitusvirheiden yleisiä muotoja ovat:
Asteropeiaceae
Levinneisyys
Asteropeiaceae kasvaa Madagaskarilla.
Sverker
Sverker on muinais­skandinaavinen miehen etunimi, joka on esiintynyt muun muassa kahdella Ruotsin keskiaikaisella kuninkaalla. Nimen alkuperästä ei ole varmaa tietoa, mutta sen on arveltu johtuvan sanoista svart ger, musta keihäs.
Time of My Life
Time of My Life on 3 Doors Downin 19. heinäkuuta 2011 julkaistu, yhtyeen viides studioalbumi. Albumi on yhtyeen ensimmäinen studiolevytys sitten vuonna 2008 julkaistun 3 Doors Down -albumin jälkeen. Se nousi Suomen virallisen listan sijalle 34.
Nokia 6235
Nokia 6235 on vuonna 2005 julkaistu Nokian valmistama matkapuhelin.
Maddie Hinch
Hinch on pelannut Englannin maajoukkueessa 88 maaottelua ja Ison-Britannian maajoukkueessa 45 maaottelua. Pelipaikaltaan hän on maalivahti.
Työlupa
Vaikeudet löytää työntekijöitä ja kasvu
Jopa 45 prosentilla työnantajista on vaikeaa löytää työntekijöitä avoimiin paikkoihinsa. Kymmenissä ammattiryhmissä on pulaa työntekijöistä ja täyttämättömät paikat hidastavat kasvua neljänneksessä yrityksistä. Osaaja- ja hakijapulaa on muuallakin. Kohtaanto-ongelmasta puhutaan kaikissa länsimaissa. Väestön ikääntyminen pahentaa ongelmia.
Itä-Timorin presidentinvaalit 2002
Tulokset
Lähde:
James Wong Howe
Kuvaajana Howella oli läheinen työsuhde ohjaaja William K. Howardin kanssa. Äänielokuvan tultua Howea pidettiin kuvaajana vanhanaikaisena ja mahdottomana käyttää, mutta Howard palkkasi hänet elokuvaansa Transatlanticin salaisuus (1931). Elokuvassa Howe käytti vastaavia matalia kattoja, joiden käytöstä Citizen Kanessa Orson Welles sai mainetta kymmenen vuotta myöhemmin.
HMS Frobisher (D81)
Palvelus
Palvelukseen otettaessa alus liitettiin Välimeren laivastoon 1. risteilijäviirikön lippulaivaksi. Alus sijoitettiin väliaikaisesti Kiinan asemalle 1926, josta alus palasi Britteinsaarille huoltoon vuonna 1927. Huollossa yksi aluksen 4 tuuman tykeistä korvattiin katapultilla ja nosturilla. Poistettu tykki sijoitettiin savupiippujen väliin neljännen tykin pariksi.
pienoiskuva|vasen|upright=1.6|Laivasto-osastot Normandian maihinnousussa Alus otti osaa operaatio Neptuneen 6. maaliskuuta 1944 osana tulitukiosastoa Sword Beachilla. Tämän jälkeen alus oli jonkin aikaa maihinnousulaivastoa suojaavien moottoritorpedoveneiden emälaivana.
Ernst Wasenius
Ernst Otto Wasenius (3. syyskuuta 1864 Helsingin pitäjä – 26. huhtikuuta 1949 Helsinki ) oli suomalainen hammaslääkäri ja linnunmunien keräilijä.
Peter Vilhelm Borenius
Boreniuksen vanhemmat olivat oikeusraatimies Erik Johan Borenius ja Kristina Karolina Nigraeus ja puoliso vuodesta 1833 Katarina Anna Marie Louise Reisler. Borenius tuli oppilaaksi Pietarin tykistökouluun 1821. Valmistuttuaan vuonna 1823 hänet määrättiin vänrikkinä tykistöjoukkoihin Liettuaan. Aliluutnantiksi Borenius ylennettiin 1828 ja siirrettiin krenatööriprikaatin palvelukseen. Luutnanttina hänet määrättiin Henkikaartin 3. tykistöprikaatiin vuonna 1831. Alikapteeni hänestä tuli 1838 ja kapteeni 1839, jolloin hänet määrättiin prikaatinsa kevyen patterin päälliköksi. Everstiksi Borenius ylennettiin 1842. Hänet siirrettiin Henkikaartin 5. tykistöpatterin päälliköksi 1844 ja piiritystykistön takavaraston päälliköksi 1848. Kenraalimajuriksi kenttätykistössä Borenius yleni 1852.
Timo André Bakken
Timo André Bakken (s. 21. maaliskuuta 1989) on norjalainen maastohiihtäjä, joka on erikoistunut sprintteihin. Hän edustaa Konnerud IL -seuraa. Bakken debytoi maastohiihdon maailmancupissa Drammenin sprintissä maaliskuussa 2008. Ensimmäiset maailmancupin pisteensä Bakken saavutti maaliskuussa 2009 Trondheimin sprintissä oltuaan 14:s. Tuo sijoitus oli myös Bakkenin paras ennen Kuusamon sprinttiä marraskuussa 2014, jolloin Bakken oli yhdeksäs ja sijoittui myös ensimmäistä kertaa maailmancupissa kymmenen parhaan joukkoon. Palkintokorokkeelle Bakken pääsi uransa ensimmäistä kertaa helmikuussa 2015 ollen Östersundin sprintissä kolmas.
Jalkaväkirykmentti 36 (jatkosota)
Komentaja
Rykmentinkomentajana oli perustamisesta kesäkuussa 1941 lakkauttamiseen maaliskuussa 1942 everstiluutnantti Hannes Raikkala.
Aleksi Jokela
Aleksi Jokela (s. 1985 Harjavalta) on suomalainen Forecan meteorologi. Hän on toiminut MTV3-kanavalla vuodesta 2012 lähtien. Jokela valmistui Helsingin yliopistosta filosofian maisteriksi vuonna 2011. Vuodesta 2015 lähtien hän on toiminut myös yksityisyrittäjänä Escape Room -pelejä tarjoavassa yrityksessä Exite Live Games.
Habib Mejri
Valmennusura
Huhtikuussa 2010 Mejrista tuli Club Africainin päävalmentajaksi loppukaudella 2009–2010.
Marraskuussa 2010 Mejri palkattiin Kamel Cheblin tilalle AS Marsan valmentajaksi. Kuukautta myöhemmin hän erosi tehtävästään.
Pentti Niemi
Pentti Olavi Niemi (9. heinäkuuta 1902 Tampere – 7. helmikuuta 1962 Eura) oli suomalainen poliitikko ja kirkkoherra, joka toimi sosialidemokraattisen puolueen kansanedustajana vuosina 1948–1954 sekä 1958–1962. Hän oli ensimmäinen kansanedustajana toiminut pappi, joka edusti vasemmistopuoluetta.
Pankkala
Pankkala on entinen kylä Leningradin alueen Lomonosovin piirin Kaprion kunnassa Venäjällä. Se sijaitsi Länsi-Inkerin ylängön pohjoisreunalla noin 7 kilometriä Kapriosta koilliseen.
Cristian Laevuo
Cristian Laevuo on vuosien mittaan esiintynyt lukuisissa yksityistilaisuuksissa. Hän toimi Satuhäät-ohjelmasarjan jakson hääjuhlaorkesterin solistina sarjan toisella tuotantokaudella. Hän on lisäksi esiintynyt mm. Olavi Virta 90 v -juhlaristeilyllä vuonna 2005, Ville-Paavali Hyvösen säveltämässä Jouluoopperassa vuonna 2008, Riihimäellä järjestetyissä Asematapahtumissa ja lukuisissa hyväntekeväisyystapahtumissa. Laevuon ohjelmisto käsittää musiikkia rockista klassiseen. Vuonna 2011 Cristian Laevuo sovitti Ilkka Juotteen säveltämän ja sanoittaman gospelmessun, Riemumessun, jonka kantatoteutus tapahtui Lahden kirkkopäivillä kyseisen vuoden toukokuussa. Hän toimi messussa myös solistitehtävissä.
Musiikin lisäksi hän on toiminut avustajana erilaisissa televisiosarjoissa, kuten Salatuissa elämissä, Korkeajännityksessä, Ranuan kummeissa ja Kaverille ei jätetä.
Pakilanpuisto
thumb|Pakilanpuistoa Pakilanpuisto on Helsingin Pakilassa sijaitseva kaikkiaan noin kymmenen hehtaarin kokoinen puisto. Puistoalue ulottuu runsaat sata metriä leveänä nauhana Kehä I:n pohjoispuolella Niittyluhdantieltä itään Sysimiehentielle. Puistoon kuuluva Pakilanpuiston korpi on luokiteltu huomattavan arvokkaaksi alueeksi.
Puiston nimeksi ehdotettiin Pakilanpuisto 18. kesäkuuta 1959. Nimi vahvistettiin 4. huhtikuuta 1979.
Qatar Open (tennis)
Qatar Open (viralliselta nimeltään Qatar ExxonMobil Open) on tammikuussa Dohassa, Qatarissa järjestettävä miesten tennisturnaus. Turnaus järjestettiin ensimmäisen kerran vuonna 1993. Turnaus pelataan Khalifa International Tennis and Squash Complexissa ja se kuuluu ATP World Tour 250 -sarjaan.
Jakob Karl Emil Chydenius
Jakob Karl Emil Chydeniuksen vanhemmat olivat Pietarsaaren pormestari Karl Chydenius ja Sofia Augusta Nordling. Hän kävi koulunsa Vaasassa ja kirjoitti ylioppilaaksi vuonna 1851. Hän valmistui Helsingin yliopistosta fyysis-matemaattisten tieteiden kandidaatiksi ja maisteriksi 1857 ja työskenteli sen jälkeen mekaniikan ja fysiikan opettajana Helsingin teknillisessä reaalikoulussa sekä vaaitsijana Helsinki–Hämeenlinna-rautatien rakennustyömaalla. Chydenius osallistui vuonna 1861 Otto Torellin johtamaan Huippuvuorten retkeen, joka oli ensimmäinen merkittävä ruotsalainen tutkimusretki napa-alueelle. Chydeniuksen tehtävänä oli yhdessä N. K. Dunérin kanssa tehdä magneettisia havaintoja sekä selvittää mahdollisuuksia astemittauksen suorittamiseen. He jakoivat työn siten, että Chydenius tutki saariryhmän pohjoisosaa. Kun jäät estivät retkikunnan laivan etenemisen pohjoisemmaksi, hän kävi tutkimassa Huippuvuorten pohjoisosia omin päin veneellä.
Jalkaväkirykmentti 43 (jatkosota)
Perustaminen
Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.
Konstantin Puškarjov
Seuraura
Puškarjov on Torpedo Ust-Kamenogorskin kasvatti. Hän pelasi ensimmäiset miesten pelinsä 17-vuotiaana Venäjän toiseksi korkeimmalla sarjatasolla Vysšaja Ligassa Kaztsink-Torpedossa kaudella 2002–2003. Los Angeles Kings varasi varsin lupaavan Puškarjovin toisella kierroksella 44. pelaajana NHL:n varaustilaisuudessa 2003.
Didgeridoo
Valmistus ja soitto
Didgeridoota soitetaan värisyttämällä huulia suukappaletta vasten tasaisen huminan tuottamiseksi käyttäen samalla erityistä kiertoilmahengitystä. Tekniikka vaatii samanaikaista sisäänhengitystä nenän kautta ja uloshengitystä suun kautta käyttäen kieltä ja poskia. Kieli sulkee kurkunpään ja eristää suuhun (poskiin) jääneen ilman, jolloin voidaan hengittää sisään nenän kautta ilman että ilma kulkeutuu suuhun. Tekniikka mahdollistaa jopa tuntien yhtäjaksoisen soiton. Oikean opetuksen alaisena kiertohengityksen voi oppia noin 15 minuutissa.
Väärinymmärryksiä ja legendaa
Joidenkin Aboriginaaliheimojen mukaan didgeridoon soittaja siirtyy toiseen ulottuvuuteen, josta hänen tilallensa tulee soittajan kaksoisolento joka rauhoittaa kuuntelijat.
Nykyajan didgeridoo-teollisuus
Autenttisen soittimen määrittely on hankalaa. Yksi määritys on että aboriginaalididgeridoo on valmistettu termiittien kovertamasta eukalyptuspuusta, jonka on kaatanut aboriginaalikäsityölainen, joka on itse viimeistellyt ja koristellut soittimen heimonsa perinteiden mukaisesti. Soittimen voi koristella myös joku toinen aboriginaali. Alkuperäinen aboriginaalididgeridoo myös soi helposti "yliäänellä", jota käytetään usein muun muassa Koillis-Arheminmaan perinteisessä soittotyylissä.
Modernit versiot
Salt Lake Citystä kotoisin oleva didgeridoon soittaja ja soitonopettaja Marko Johnson puolestaan kehitti pienikokoisen soittimen didjboxin, joka toimii samoilla periaatteilla kuin perinteinen didgeridoo. Soittimella on pituutta alle 60 senttiä, ja se on patentoitu Yhdysvalloissa.
Kalervo Kummola
Elämä ja ura
Kummolan perhe muutti Australiaan Kalervon ollessa 13-vuotias. Perhe palasi muutaman vuoden päästä Turkuun ja muutti uudelleen Australiaan, kun Kalervo oli armeijassa. Hän ei enää mennyt perässä, koska riskinä olisi ollut Vietnamin sotaan joutuminen.
Jääkiekon MM-kisoissa 2012 kohua herätti paloturvallisuuteen vedoten yleisöstä poistetut Kalervo Kummolan vastaiset lakanat ja niiden heiluttajat.
Luettelo kirjallisuuspalkinnoista
Tämä on luettelo kirjallisuuspalkinnoista joille on wikipediassa artikkeli.
Leptobunus borealis
pienoiskuva|307x307px Leptobunus borealis on seinälukkien (Phalangiidae) heimoon ja lukkien (Opiliones) lahkoon kuuluva hämähäkkieläin. Lajia tavataan Euroopassa, Pohjois-Amerikassa ja Pohjois-Aasiassa Kiinaa lukuun ottamatta.
Paavo Voipio
Paavo Voipion isä oli Väinö Voipio. Paavo opiskeli Helsingin yliopistossa ja valmistui maisteriksi 1944 ja väitteli tohtoriksi 1951. Väitöskirja käsitteli riistaeläinten evoluutiota: Evolution at the population level with special reference to game animals and practical game management (1950). Ensin hän työskenteli Riistantutkimuslaitoksessa ja Helsingin yliopiston eläinmuseon museonhoitajana. 1958 hänet nimitettiin Turun yliopiston eläintieteen professoriksi, jossa virassa hän toimi eläkkeelle jäämiseensä saakka 1977.
Lentokoneiden varalaskupaikka
thumb|Lusin varalaskupaikka. Lentokoneiden varalaskupaikka on usein maantielle tehty noin 2,5–4 kilometrin pituinen levennetty ja mahdollisesti vahvistettu osuus.
Samaan aikaan 1960-luvulla Suomessa siirryttiin matkustajasuihkukoneiden aikakauteen, jolloin monet vanhat lentokentät, esimerkiksi Tampereen Härmälän lentokenttä, jäivät lyhyiksi.
Giampaolo Pazzini
Maajoukkueura
Pazzini on tehnyt Italian alle 21-vuotiaiden paidassa uuden Wembleyn historian ensimmäisen maalin ja myös ensimmäisen hattutempun samassa ottelussa Englannin alle 21-vuotiaita vastaan 27.3.2007. Ensimmäisen A-maajoukkueottelunsa Pazzini pelasi Italian väreissä 28. marraskuuta 2009 Montenegroa vastaan MM-kisojen karsinnoissa tultuaan vaihdosta kentälle. Kyseisessä ottelussa hän teki myös maajoukkueuransa ensimmäisen maalin. Pazzinin uran toinen maajoukkueottelu jäi sekin historiaan hänen saatuaan punaisen kortin ottelun toisella minuutilla.
Viareggio
Viareggio on kaupunki Tyrrhenanmeren rannalla Toscanassa Italiassa. Kaupungissa on runsaat 60 000 asukasta.
Se on Italian Rivieran eteläisin lomanviettopaikka ja Livornon jälkeen Toscanan toiseksi suurin rantakaupunki. Viareggion kävelykatu Passeggiata a mare on täynnä jugendtyylin taloja, kauppoja, kahviloita ja kalaravintoloita. Viareggio oli lomakohteena muodikkaimmillaan 1920-luvulla. Se tunnetaan karnevaaleistaan ja Mardi Gras -festivaaleista. Alkuaan Viareggio oli Luccan satama.
Viareggio on tullut tunnetuksi monista luksusjahteja valmistavista veneveistämöistään, kuten Euroyacht ja Benetti.
Šapsugit
Vuonna 1924 perustettiin Šapsugien kansallinen piiri, jonka keskuksena toimi aluksi Tuapse ja myöhemmin Krasnoaleksandrovskojen ja Lazarevskojen kylät. Kansallisen piirin statuksen 1940-luvulla menettänyt Lazarevskojen piiri kuuluu nykyään Sotšin kaupunkiin. 1990-luvun alussa perustettiin šapsugien kansallinen edustuslaitos Adyge Hase. Lazarevskojessa toimii šapsugien perinteistä kulttuuria esittelevä museo ja julkaistaan Šapsugija-nimistä lehteä.
Skullduggery
Skullduggery on Steppenwolfin albumi vuodelta 1976. Se jäi yhtyeen viimeiseksi albumiksi 1970-luvulla. Albumi julkaistiin lähinnä levy-yhtiön toiveesta sopimusehtojen täyttämiseksi ja sen listamenestys jäi heikoksi.
Giovanni Pontano
Giovanni Gioviano Pontano (1426–1503) oli italialainen humanisti, runoilija, historiankirjoittaja ja valtiomies. Hän saavutti vaikutusvaltaisen aseman Napolin hovissa, mutta menetti sen, kun hän Ranskan kuninkaan Kaarle VIII:n tunkeutuessa 1495 Napoliin antoi pääkaupungin avaimet tälle. Hän perusti Napoliin nimeään kantavan kuuluisan akatemian Accademia Pontanianan. Pontano saavutti mainetta varsinkin latinankielisillä runoelmillaan.
Levi Henriksen
Kun Henriksenin ensimmäinen novellikokoelma Feber ilmestyi 2002, yleisö lumoutui heti hänen ainutlaatuisesta ja karismaattisesta äänestään. Seuraava teos oli 2003 ilmestynyt Ned, Ned, Ned, sekin novellikokoelma. Läpimurtoteos oli 2004 ilmestynyt romaani Lunta sataa lumen päälle joka on jo satanut. Siitä tuli myyntimenestys, ja se sai samana vuonna Norjan kirjakauppiaiden palkinnon.
Bent Hamer on ohjannut elokuvan Jouluksi kotiin (2010), joka perustuu Henriksenin teokseen Bare mjuke pakker under treet.
Hannu Kuru
Seuraura
Kuru siirtyi kaudeksi 2021–2022 vuoden mittaisella sopimuksella Slovakian Extraligan nousijajoukkue HK Spišská Nová Vesiin. Hän jakoi maanmiehensä Otto Niemisen kanssa sekä joukkueen sisäisen pistepörssin voiton tehoilla 12+18=30 että sisäisen tehotilaston voiton lukemalla +13.
Momotit
Momotit (Momotidae) on säihkylintujen lahkoon kuuluva heimo.
Bram Stoker Award
Palkinto on myönnetty ensi kerran vuonna 1988 (vuoden 1987 teokselle). Kilpailullisuuden välttämiseksi palkinto myönnetään "laadukkaalle saavutukselle" eikä "vuoden parhaalle".
Kanne
Kannekirja
Kannekirja eli kannekirjelmä on oikeusistuimessa esitetty, kirjallisessa muodossa oleva kanne. Sen rinnakkaismuoto on suullinen kanne, jollaisia ei ole käytössä Suomen oikeusjärjestelmässä.
Luomanen
Luomasen laskujoki on järven pohjoispäästä lähtevä vain kolmen kilometrin mittainen Luomajoki. Se yhtyy Nurmijokeen, joka laskee Luomasen lounaispuolella sijaitsevaan Sälevään.
Iisalmesta Nurmekseen kulkeva kantatie 87 tekee Koirakosken jälkeen mutkan pohjoiseen kiertääkseen Luomasen pohjoispään.
Ennen sotia Luomasesta sai hyvin siikaa ja muikkua, mutta sittemmin soiden ojitukset ja metsien lannoitukset pilasivat järven vettä ja arvokalakannat katosivat.
Chang Xinyue
Chang sijoittui Val di Fiemmen MM-kilpailuissa 2013 normaalimäessä 30:nneksi, Falunin MM-kilpailuissa 2015 38:nneksi ja Lahden MM-kilpailuissa 2017 35:nneksi. Vuoden 2018 talviolympialaisissa hän hyppäsi normaalimäessä 20:nneksi.